આજે 21મી ડિસેમ્બર. દર વર્ષે આ દિવસે વાદી-એ-કશ્મીરમાં ‘ચિલાઈ કલાન’ની શરૂઆત થાય છે. આ ચિલાઈ કલાન એટલે આજથી આવનારા ચાલીસ દિવસો સુધી ગાત્રો ગાળી નાખતી ઠંડીનો સમયગાળો. ચિલાઈ કલાન પૂરો થશે 31મી જાન્યુઆરીએ. 1લી ફેબ્રુઆરીથી 20 દિવસો માટે શરૂ થશે ‘ચિલાઈ ખુર્દ’. ચિલાઈ ખુર્દમાં ઠંડી થોડીક ઘટે છે. ત્યારબાદ, ઠંડીના 10 દિવસનો અંતિમ સમયગાળો, એટલે કે ‘ચિલાઈ બચ’. એનો અર્થ છે ઠંડીના બચ્યા દિવસો…. અને પછી આવશે ખુશનુમા મૌસમ અને રૂમઝૂમ કરતી વસંત પગરણ માંડશે, ને ભાત ભાતના ફૂલોથી વાદી મહેંકી ઉઠશે… જેના માટે વાદી-એ-કશ્મીર મશહૂર છે. પરંતુ એને તો હજુ ત્રણ મહિનાની વાર છે…!!!